شه‌فه‌ق نیوز/ وێنس قه‌یتانی، موعاون ره‌سانه و رووژنامه‌وانی ئداره‌ی فه‌رهه‌نگ و ئرشاد ئسڵامی له چاپ کتاو "داستانه‌یل کوردی رازان" خه‌وه‌ر دا.
ئه‌و وت" ئی کتاوه‌ی کوومه‌یێگه له داستانه‌یلێ ک ئه‌ڔا فستیواڵ چیروک کوردی رازان، ده ئیلام، کووم‌ئه‌ڵهاتن و وه‌ی زووه‌یله ئی کتاوه‌یش کتاوخانه‌ی کوردی ئه‌ڵڕازنێ.
کاک وێنس وت ک ئی کتاوه له لایه بڵاوکاری "ژ" چاپ و بڵاو دکرێ.
ده بنه‌ڕای قسه‌یله ئه‌و هشاره‌ی وه فستیواڵ فیلم "فیلمان/ نام کێوه‌یێگه ده ئاودانان" کرد و وت: ئی جه‌شنواره‌یش ده راسای لایینگری موعانه‌ت فه‌رهه‌نگی ئرشاد ئوستان ئیلام له کاره‌یل هونه‌ری کوردی، پاره‌که، نریا.
